**projektas**

**reg. Nr. T-149**

**2.17.darbotvarkės klausimas**

**Pasvalio rajono savivaldybės taryba**

**Sprendimas**

**Dėl SAVIVALDYBės turto NUOMOS**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, 48 straipsnio 2 ir 3 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ (su visais aktualiais pakeitimais), Pasvalio rajono savivaldybės taryba nusprendžia:

1. Leisti Pasvalio rajono savivaldybės administracijai išnuomoti viešojo konkurso būdu ne ilgiau kaip 10 metų jos patikėjimo teise valdomą Savivaldybei nuosavybės teise priklausantį nekilnojamąjį turtą, esantį Dvareliškių g. 1, Pasvalyje (nekilnojamojo daikto kadastrinių matavimų bylos Nr. 23798/1429):

1.1. pastatą – poilsio namelį (inventorinis Nr. 120220006, statybos metai – 2013, pastatas pažymėtas plane – 2K1ž, unikalus Nr. 6798-7005-0020, bendras plotas – 69,97 kv. m);

1.2. pastatą – poilsio namelį (inventorinis Nr. 120220007, statybos metai – 2013, pastatas pažymėtas plane – 3K1ž, unikalus Nr. 6798-7005-0031, bendras plotas – 69,19 kv. m);

1.3. pastatą – poilsio namelį (inventorinis Nr. 120220008, statybos metai – 2013, pastatas pažymėtas plane – 4K1ž, unikalus Nr. 6798-7005-0042, bendras plotas – 69,87 kv. m);

1.4. pastatą – poilsio namelį (inventorinis Nr. 120220009, statybos metai – 2013, pastatas pažymėtas plane – 5K1ž, unikalus Nr. 6798-7005-0053, bendras plotas – 33,95 kv. m);

1.5. pastatą – poilsio namelį (inventorinis Nr. 120220010, statybos metai – 2013, pastatas pažymėtas plane – 6K1ž, unikalus Nr. 6798-7005-0064, bendras plotas – 33,12 kv. m);

1.6. pastatą – poilsio namelį (inventorinis Nr. 120220011, statybos metai – 2013, pastatas pažymėtas plane – 7K1ž, unikalus Nr. 6798-7005-0075, bendras plotas – 41,01 kv. m);

1.7. pastatą – poilsio namelį (inventorinis Nr. 120220012, statybos metai – 2013, pastatas pažymėtas plane – 8K1ž, unikalus Nr. 6798-7005-0086, bendras plotas – 48,22 kv. m);

1.8. pastatą – dviračių nuomos punktą (inventorinis Nr. 120220013, statybos metai – 2013, pastatas pažymėtas plane – 9L1ž, unikalus Nr. 6798-7005-0097, bendras plotas – 63,65 kv. m);

1.9. kempingo teritoriją su infrastruktūra (inventorinis Nr. 120310014, statybos metai – 2013, aikštelę, pažymėta plane – 1b1, unikalus Nr. 4400-2266-0891, plotas – 1 389,59 kv. m; aptvėrimą, pažymėtas plane – 1t, unikalus Nr. 4400-2266-0926, ilgis – 458,42 m, vartai – 1t1, ilgis – 5,3 m).

2. Nustatyti šio sprendimo 1 punkte nurodyto nekilnojamojo turto pradinį nuompinigių dydį – 100,00 Eur per mėnesį ir įstatymų nustatyto dydžio PVM.

3. Įgalioti Savivaldybės administracijos direktorių pasirašyti su viešo nuomos konkurso laimėtoju 1 punkte nurodytų negyvenamųjų patalpų nuomos sutartį bei turto perdavimo ir priėmimo aktą.

4. Pripažinti netekusiu galios Pasvalio rajono savivaldybės tarybos 2013 m. rugpjūčio 28 d. sprendimą Nr. T1-193 „Dėl nekilnojamojo turto, esančio Dvareliškių g. 1, Pasvalyje, nuomos“ (su visais aktualiais pakeitimais).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė, 2019-06-10 tel. 54 114

Suderinta DVS Nr. RTS-159

 Pasvalio rajono savivaldybės tarybai

**AIŠKINAMASIS RAŠTAS**

**Dėl SAVIVALDYBĖS TURTO NUOMOS**

2019-06-10

Pasvalys

**1. Problemos esmė.**

Vadovaujantis Savivaldybės ilgalaikio materialiojo turto nuomos tvarkos aprašu, patvirtintu Pasvalio rajono savivaldybės tarybos 2015 m. vasario 19 d. sprendimu Nr. T1-36 „Dėl Savivaldybės ilgalaikio materialiojo turto nuomos tvarkos aprašo patvirtinimo“ Savivaldybės turtas gali būti išnuomotas ne ilgiau kaip 10 metų viešojo konkurso būdu Savivaldybės tarybos sprendimu.

Sprendime nurodytas Savivaldybei nuosavybės teise priklausantis nekilnojamasis turtas esantis Dvareliškių g. 1, Pasvalyje, buvo nuomojamos, bet nuomos sutartis baigsis š. m. liepos 2 d. Savivaldybės reikmėms turtas nereikalingas, todėl siūloma jį išnuomoti viešojo konkurso būdu.

Pastatų 1 kv. metro pradinė nuomos kaina apskaičiuojama, vadovaujantis Nuompinigių už valstybės ilgalaikio ir trumpalaikio materialiojo turto nuomą skaičiavimo taisyklėmis, patvirtintomis Lietuvos Respublikos finansų ministro 2014 m. rugsėjo 30 d. įsakymu Nr. 1K-306 „Dėl nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“ yra 1,61 Eur per mėnesį (visų nuomojamų pastatų bendras plotas – 428,98 kv. m). Savivaldybės taryba, vadovaudamasi aukščiau minėtu Savivaldybės tarybos sprendimu, gali padidinti arba sumažinti pradinį nuompinigių dydį.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai. S**avivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė